Рамазан ГӀабдулатӀипов
ГІабдулатІи́пов ХІажи́мурадил Рамаза́н (гь. 4 августалъ 1946 соналъул, Гъебгъуда р., ЛъаратІа мухъ, Дагъистаналъул АССР, РСФСР) — россиялъул сиясатчи ва пачалихъияв жигарчи, Дагъистан Жумгьурияталъул 3-ев БетІер.

2011 соналъул 4 декабралдаса бахъун 2013 соналъул 28 январалде щвезегІан Пачалихъияб думаялъул 6 ракІариялъул депутат «Цолъараб Россия» партиялдасан.

Философиял гІелмабазул доктор, профессор, РТІГІА-ялъул академик, философиялъул, маданияталъул, тарихалъул, геометриялъул, химиялъул ва миллатаздагьоркьосел бухьеназул специалист ; дипломат.

ГІумрухъвай 
Гьавуна ЛъаратІа мухъалъул Гъебгъуда росулъ 1946 соналъул 4 августалъ . Гьев вукІана колхозалъул председатуласул хъизаналда ичІабилев лъимерлъун. Миллат — магІарулав.

1963 соналъ анкьгосонил школа лъугІизабун хадуб, лъугьана цІализе Буйнакскалъул медицинаялъул училищеялде, ва гьеб лъугІизабуна 1966 соналъ. Цюмилюх росдал медпункталъул бетІерлъи гьабулевлъун хІалтІана, цинги ЛъаратІа мухъалъулаб больницаялъул фельдшергун-акушерасул пункталъе бетІерлъи гьабуна. 1966-елдаса 1970 соназде щвезегІан хъулухъ гьабуна Советияб Армиялда,  СССРалъул яргъид гІуцІарал къуватазда. 

1972 соналъ лъугьана КПССалде (нахъе ана 22 августалъ 1991 соналъул). 1974 -елдаса 1975 соназда вукІана ЛъаратІа райкомалъул комсомолазул секретарлъун.

1975 соналъ заочно лъугІизабуна Дагъистаналъул университеталъул тарихалъул факультет. Хадуб цІалана А. А. Ждановасул цІаралда бугеб ЛПУ-ялъул философиялъул факультеталъул аспирантураялда. 1978 соналъ цІунана кандидатасулаб диссертация «Личность в системе национальных отношений развитого социалистического общества».

Диссертация цІунаралдаса хадуб хІалтІана ЛПУ-ялъул философиялъул факультеталъул ассистентлъун ва дарсал кьолевлъун.
1987 соналъ бетІерлъи гьабуна Дагъистаналъул педагогикаялъул институталъул философиялъул кафедраялъе.

1988 соналъ ГІабдулатІипов ана Москваялде, ва гьенив лъугьана ЦК КПСС-алъул миллиял бухьеназул бутІаялъул консультантлъун

Сиясатияб хъулухъ 
1990 соналъ вищана РСФСРалъул халкъияв депутатлъун Буйнакскалъул миллиябгун-бакIалъулаб рищиялъул № 93 бутIаялдасан ва лъугьана «Суверенитет и равенство» абураб депутатазул къокъаялде. 1990 соналъул 13 июналъ вищана РСФСРалъул ТІадегІанаб Советалъул Миллатазул советалъул председателлъун ва гьеб хъулухъалда хутIана 1993 соналде щвезегIан.

Дагъитаналъул БетІер 

2013 соналъул 27 январалъ гьес лъазабуна, сон «буюрухъ хъванин» Россиялъул Президентас жив Дагъистаналъул бетІерасул ишал тІоралевлъун тезеян; гьебго къоялъ Россиялъул президентасул администрациялъ гьеб хабар инкар гьабуна. Гьебго соналъул 28 январалъ Кремлалъул пресс-хъулухъалъ къватIибе кьуна Россиялъул президентасул хIукмо, гьебго къоялъул къо-моцI жинда хъвараб, Рамазан ГІабдулатІипов Дагъистан Жумгьурияталъул ишал тIоралевлъун вихьизавураб.

2013 соналъул 8 сентябралъ гьев вищана Дагъистан Жумгьурияталъул президентлъун. Гьесие гьаркьал кьуна Дагъистан Жумгьурияталъул халкъияб собраниялъул 88-ялдаса 86 депутатас.

Басмаялде рахъарал хІалтІаби

Шапакъатал

Дипломатияб даража

Хасаб гІумру

ХІужаби

МугъчІваял 
 
 Хасаб сайт 
 «Истории Знаменитостей»: Рамазан ГIабдулатIиповасул гIумрухъвай
 «Панорама»: Рамазан ГIабдулатIиповасул гIумрухъвай
 «Review портал»: Абдулатипов Рамазан Гаджимурадович
 «РФ сегодня». «Рамазан Абдулатипов: „Вслед за равнодушием приходит экстремизм“»

Россиялъул Пачсоветалъул гІахьалзаби
Россиялъул Федерациялъул икълимазул бутІрул
Дагъистан